pythainlp/thai-wiki-dataset-v4 huggingface dataset:
ดับเบิลดรากอน IV

ดับเบิลดรากอน IV  เป็นวิดีโอเกมแนวบีตเอ็มอัปในซีรีส์"ดับเบิลดรากอน" ที่ได้รับการวางแผนสำหรับการเปิดตัวในเดือนมกราคม ค.ศ. 2017 สำหรับเพลย์สเตชัน 4 และไมโครซอฟท์ วินโดวส์
รูปแบบการเล่น.
นอกจากโหมดเนื้อเรื่อง เกมนี้มีโหมดสองผู้เล่น
การพัฒนา.
ความแตกต่างจากเกมก่อนหน้านี้ในซีรีส์ ภาคต่อนี้ได้รับการพัฒนาโดยอาร์คซิสเต็มเวิร์คที่ได้ซื้อลิขสิทธิ์ซีรีส์ในปี ค.ศ. 2015 นักพัฒนาซีรีส์หลายรายยังคงร่วมงานกับโครงการนี้อย่างต่อเนื่อง รวมถึงผู้กำกับ, นักออกแบบตัวละคร, นักแต่งเพลง และโปรแกรมเมอร์คนเดิม เกมนี้ได้รับการเปิดเผยในช่วงปลายเดือนธันวาคม ค.ศ. 2016 ผ่านภาพยนตร์โฆษณาที่แสดงถึงรูปแบบการเล่น เว็บไซต์"เกมสปอต" ได้คาดหวังว่าจะมีการปรับปรุงกราฟิกอย่างเดียวกันกับ"ดับเบิลดรากอนนีออน" ทว่า รูปแบบการเล่นและกราฟิกของภาคใหม่นี้กลับมีรูปแบบที่คล้ายกับพอร์ตที่ทำสำหรับระบบแฟมิคอมมากกว่า ซึ่งกราฟิกตัวละครได้ยึดรูปแบบโดยตรงจากภาคเก่า ๆ เหล่านั้น
เกมนี้มีแผนที่จะจัดจำหน่ายในวันที่ 29 มกราคม ค.ศ. 2017 สำหรับระบบบเพลย์สเตชัน 4 และวันที่ 30 มกราคม สำหรับระบบไมโครซอฟท์ วินโดวส์
ชิว ชูเจิน

ชิว ชูเจิน (อักษรโรมัน: Chingmy Yau) เป็นอดีตนักแสดงหญิงชาวจีนที่มีชื่อเสียงทั่วเอเชียจากการแสดงในภาพยนตร์อีโรติก ปัจจุบันเธอเลิกแสดงละคร-ภาพยนตร์แล้ว
ประวัติ.
ชิว ชูเจิน (Chingmy Yau) เกิดเมื่อวันที่ 16 พฤษภาคม 1968 (พ.ศ. 2511) เคยเข้าร่วมการประกวดมิสฮ่องกง ในปี 1987 (พ.ศ. 2530) จากนั้นเป็นนักแสดงสังกัดบริษัทภาพยนตร์ของผู้กำกับคนดังหวังจิง เธอแสดงทั้งบทนางเอกและนางรองในผลงานกำกับและอำนวยการสร้างของหวังจิง ตั้งแต่ยุคปลายทศวรรษที่ 80 อาทิเช่น ผลงานแสดงกับหลิว เต๋อหัว ในเรื่อง บริษัทยุ่งแล้วรวย ภาค 1 , 2 (The Crazy Companies ,1988) ตำรวจตัดตำรวจ ภาค 1 , 2 (Lee Rock ,1991) ฟ้านี้ข้าใหญ่ได้คนเดียว (Casino Tycoon 1 ,1992) เรียกเทวดามาก็ล้มข้าไม่ได้ (Casino Tycoon 2 ,1992) ผลงานแสดงกับโจว ซิงฉือ ในเรื่อง คนกัดคน (Tricky Brains ,1991) อุ้ยเสี่ยวป้อ จอมยุทธเย้ยยุทธจักร ภาค 1 , 2 (Royal Tramp ,1992) เป็นต้น จากนั้นได้เปลี่ยนแนวการแสดงเป็นแนวเซ็กซี่ ในภาพยนตร์เรื่อง เพชฌฆาตกระสุนเปลือย (Naked Killer ,1992) จนเธอได้ชื่อว่า เซ็กซี่ควีนแห่งเกาะฮ่องกง แต่จริงๆแล้ว เธอเป็นนางเอกแนวเซ็กซี่ที่แทบจะไม่เล่นฉากโป๊เปลือยในหนังเรื่องใดเลย 
ผลงานที่โดดเด่นที่สุดของเธอ คือภาพยนตร์แนวอีโรติก ที่นิยมเรียกว่า หนังเกรด 3 เรื่อง Naked Killer ,1992 หรือชื่อไทย เพชฌฆาตกระสุนเปลือย และเรื่อง Lover of the Last Empress ,1994 หรือชื่อไทย ตำนานรักซูสีไทเฮา เธอได้รับความนิยมอย่างมากจากผู้ชมภาพยนตร์ ด้วยความงามที่เป็นธรรมชาติ ดวงตากลมใส ประกอบกับฝีมือการแสดงของเธอ เธอยังมีผลงานภาพยนตร์ดัดแปลงจากนวนิยาย ในเรื่อง ดาบมังกรหยก ตอน ประมุขพรรคมาร (The Kung Fu Cult Master ,1993) ร่วมแสดงกับหลี่ เหลียนเจี๋ย ภาพยนตร์ดัดแปลงจากเกมส์ชื่อดัง ในเรื่อง บัลล็อก ผู้ชายทะลุเวลา (Future Cops ,1993) ร่วมแสดงในภาพยนตร์ของเฉินหลง ในเรื่อง ซิตี้ฮันเตอร์ ใหญ่ไม่ใหญ่ข้าก็ใหญ่ (City Hunter ,1993) ร่วมแสดงกับโจว เหวินฟะ ในเรื่อง คนตัดคน ตอน เกาจิ้งตัดเอง (God of Gamblers Return ,1994) อีกด้วย 
อย่างไรก็ตาม แม้ว่าเธอไม่ได้ประกาศถอนตัวออกจากวงการบันเทิงอย่างเป็นทางการ แต่เธอก็ไม่ได้รับเล่นหนังเรื่องใดอีกตั้งแต่ปี 1999 เป็นเวลากว่า 20 ปีแล้ว เธอได้แต่งงานกับ เฉิน เจียเว่ย นักออกแบบแฟชั่นชาวฮ่องกง ในปี 1999 (พ.ศ. 2542) และมีลูกสาวด้วยกัน 3 คน โดยปัจจุบัน ชิวชูเจิน ได้เข้ามาช่วยธุรกิจของสามีแทน
ชะนีคิ้วขาวสกายวอล์คเกอร์

ชะนีคิ้วขาวสกายวอล์คเกอร์ หรือ ชะนีฮูล็อกสกายวอล์คเกอร์ (ชื่อวิทยาศาสตร์: "Hoolock tianxing") เป็นวานรจำพวกชะนีชนิดหนึ่ง จัดอยู่ในประเภทฮูล็อกหรือชะนีคิ้วขาว เป็นชนิดที่เพิ่งถูกค้นพบเมื่อต้นปี ค.ศ. 2017
โดยชะนีคิ้วขาวสกายวอล์คเกอร์ได้ถูกจำแนกออกเป็นชนิดใหม่โดยคณะนักวิจัยแห่งมหาวิทยาลัยซุนยัตเซนของจีน โดยทำการเปรียบเทียบลักษณะทางกายภาพและพันธุกรรม พบว่ามีความแตกต่างไปจากชะนีคิ้วขาว 2 ชนิดที่เป็นที่รู้จักกันดีอยู่แล้ว จึงได้จำแนกออกเป็นชนิดใหม่ และให้ชื่อทั้งชื่อวิทยาศาสตร์และชื่อสามัญสอดคล้องกัน โดยชื่อสามัญตั้งตามชื่อของลุค สกายวอล์คเกอร์ ตัวละครเอกจากภาพยนตร์ไซไฟชุด "Star Wars" มีความหมายที่แปลได้ว่า "การเคลื่อนไหวของสรวงสวรรค์"
คาดว่ามีจำนวนประชากรประมาณ 200 ตัวอาศัยอยู่ในป่าดิบทึบของจีนและบางส่วนในพม่า แต่ในส่วนพฤติกรรมแล้วยังไม่เป็นที่ทราบแน่ชัด
สโมสรฟุตบอลนครศรีฯ ยูไนเต็ด

สโมสรฟุตบอลนครศรียูไนเต็ด  เป็นสโมสรฟุตบอลอาชีพของไทยที่ตั้งอยู่ที่ ถนนสะพานยาว ตำบลโพธิ์เสด็จ อำเภอเมือง จังหวัดนครศรีธรรมราช ปัจจุบันลงเล่นในระดับไทยลีก 2
โดยสโมสรนครศรียูไนเต็ด ก่อตั้งขึ้นเมื่อปี ค.ศ. 2020 และเข้ามาสู่ระบบลีกอาชีพจากการซื้อสิทธิในการลงแข่งขันไทยลีก 3 มาจากสโมสรฟุตบอลมหาวิทยาลัยราชพฤกษ์ ได้ปรับเปลี่ยนผู้บริหารใหม่ และในปี 2020 ชุดผู้บริหารได้ปรับเปลี่ยนใหม่อีกครั้ง
ประวัติ.
หลังจบการแข่งขันเอไอเอสลีก ดิวิชั่น 2 ฤดูกาล 2559 สโมสรฟุตบอลนครศรี เฮอริเทจ ที่ได้อันดับสุดท้ายในโซนภาคใต้ ต้องตกชั้นลงสู่ลีกสมัครเล่นอย่างไทยลีก อเมเจอร์ ทัวร์นาเมนต์ ประกอบกับทางสโมสรฟุตบอลมหาวิทยาลัยราชพฤกษ์ ซึ่งลงแข่งขันในโซนตะวันตก ได้เลื่อนชั้นขึ้นไปแข่งขันในไทยลีก 3 มีนโยบายส่งทีมลงแข่งขันกีฬาในระดับมหาวิทยาลัยแทนการลงแข่งในระดับลีกอาชีพ ผู้บริหารของสโมสรฟุตบอลนครศรีเฮอริเทจ ที่ตกชั้นจึงได้เข้ามาซื้อสิทธิในการลงแข่งขันในไทยลีก 3 จากมหาวิทยาลัยราชพฤกษ์
หลังจากที่ได้สิทธิในการลงแข่งขันมาจากมหาวิทยาลัยราชพฤกษ์ จึงได้ก่อตั้งสโมสรขึ้นมาใหม่ในชื่อ นครศรีธรรมราช ยูนิตี้ โดย พิชญ์ปวีร์ บุณยเกียรติ ที่เคยเป็นรองประธานสโมสรของนครศรีเฮอริเทจ ได้เข้ามาเป็นประธานสโมสรของนครศรีธรรมราช ยูนิตี้ หลังจากนั้นในฤดูกาล 2018 นายปิยะชาติ ศิริปะชะนะ เจ้าของธุรกิจกลุ่ม NAZA GROUP ได้เข้ามาเทคโอเวอร์สโมสร และเปลี่ยนชื่อเป็น สโมสรนครศรียูไนเต็ด และในฤดูกาล 2020 นายชนนพัฒฐ์ นาคสั้ว ได้เข้ามาดูแลทีมฟุตบอลนครศรียูไนเต็ด ต่อ พร้อมกับเปลี่ยนสัญลักษณ์สโมสรใหม่
ปัจจุบันนี้ ได้ปรับเปลี่ยนคณะกรรมการบริหารสโมสรฯ ใหม่ เป็น นางสาวกฤตพร คงเคว็จ เพื่อให้การจัดการทีมในการเตรียมทีมให้มีความพร้อมสูงสุด ในการดำเนินงาน
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
(วอตส์เดอะสตอรี) มอร์นิงกลอรี?

(วอตส์เดอะสตอรี) มอร์นิงกลอรี?  เป็นสตูดิโออัลบั้มที่สองของวงดนตรีร็อกจากประเทศอังกฤษ โอเอซิส อัลบั้มได้รับการเปิดตัวเมื่อวันที่ 2 ตุลาคม ค.ศ. 1995 ผ่านทางค่ายครีเอชันเรเคิดส์ โดยได้โปรดิวเซอร์เพลง นามว่า โอเวน มอร์ริส ร่วมกับสมาชิกวง โนล แกลลาเกอร์ อัลบั้มนี้ได้สร้างความแตกต่างจาก "เดฟินิตลีเมย์บี" อัลบั้มก่อนหน้านี้เป็นอย่างมาก ไม่ว่าจะเป็นทั้งด้านโครงสร้างและการเรียบเรียงเพลง แกลลาเกอร์ได้มุ่งความสนใจใหม่ไปที่เนื้อหา ที่ออกแนวเป็นบัลลาด นอกจากนี้ยังเน้นไปที่ช่วงคอรัสที่มากขึ้นอีกด้วย รวมถึงทำนองที่ได้มีการผสมผสานดนตรีที่หลากหลาย แตกต่างจากอัลบั้มก่อนหน้านี้ที่ค่อนข้างดิบกว่า "(วอตส์เดอะสตอรี) มอร์นิงกลอรี?" ยังถือเป็นอัลบั้มแรกของวงที่ได้แอลัน ไวต์ มือกลองคนใหม่ ซึ่งมาแทนโทนี แมกแคร์โรลล์ ที่ได้ออกจากวงไป
ภายหลังอัลบั้มนี้ได้ปล่อยตัวออกไป ได้เกิดปรากฏการณ์ แฟนเพลงอินดี้ไปทั่วทุกมุมโลก อ้างอิงจากนักวิจารณ์หลายสำนัก ได้ยกอัลบั้มนี้ให้เป็นยุคทองยุคหนึ่งของกระแสดนตรีอินดี้อังกฤษ "(วอตส์เดอะสตอรี) มอร์นิงกลอรี?" ได้กลายมาเป็นอัลบั้มที่ประสบความสำเร็จมากที่สุดของวง ด้วยยอดจำหน่ายเพียงสัปดาห์แรกกว่า 347,000 ชุด และครองอันดับหนึ่งบนชาร์ตอัลบั้มแห่งสหราชอาณาจักรกว่า 10 สัปดาห์ รวมถึงอันดับสี่บนบิลบอร์ด 200 ของสหรัฐอเมริกา อัลบั้มนี้ประกอบไปด้วยเพลงที่ประสบความสำเร็จจำนวนมาก ไม่ว่าจะเป็นซิงเกิล "Some Might Say" และ "Don't Look Back in Anger" ที่ล้วนขึ้นอันดับหนึ่งบนยูเคชาร์ต ซิงเกิล "Champagne Supernova" และ "Wonderwall" ที่ได้ขึ้นอันดับหนึ่งบนยูเอสโมเดิร์นร็อกชาร์ต และโดยเฉพาะอย่างยิ่ง "Wonderwall" ที่ครองอันดับหนึ่งบนชาร์ตทั้งออสเตรเลียและนิวซีแลนด์
แม้จะประสบความสำเร็จอย่างล้นหลาม อัลบั้มก็ได้รับการวิจารณ์ในช่วงแรก ๆ จากนักวิจารณ์ ไม่ว่าจะเป็น นักวิจารณ์ร่วมสมัยที่เห็นว่าอัลบั้มนี้ยังด้อยกว่าอัลบั้มก่อนหน้านี้มาก ด้วยเนื้อหาเพลงและการบันทึกที่เต็มไปด้วยจุดวิจารณ์หลายจุด แต่ถึงอย่างไรก็ดี ในปีถัดมา นักวิจารณ์เหล่านี้กลับหันไปชมเชยอัลบั้มนี้แทน และยกย่องให้เป็นอัลบั้มที่ทรงอิทธิพลดั่งเชื้อแห่งยุคบริตป็อป และแห่งยุค 90 ในทั้งหมด ในช่วงหลายเดือนของปี ค.ศ. 1995 - 1996 วงได้จัดแสดงคอนเสิร์ตเพื่อส่งเสริมการขายอัลบั้ม สำหรับคอนเสิร์ตที่สำคัญที่สุด คือการแสดงสดสองครั้งที่เน็บเวิร์ทเฮาส์ (Knebworth House) ในเดือนสิงหาคม ที่มีผู้เข้าชมกว่า 250,000 คน และในงานประกาศรางวัลบริตอะวอดส์ ปี ค.ศ. 1996 โอเอซิสก็ได้รับรางวัล "อัลบั้มเพลงอังกฤษที่ดีที่สุด" ประจำปีนั้นไปครอง
ในปี ค.ศ. 2010 บริตอะวอดส์ ได้เสนอชื่อ "(วอตส์เดอะสตอรี) มอร์นิงกลอรี?" ให้เป็นอัลบั้มอังกฤษที่ยิ่งใหญ่ที่สุดตั้งแต่ ปี 1980 เป็นต้นมา ด้วยยอดจำหน่ายกว่า 22 ล้านชุดทั่วโลก และยังอยู่ในรายชื่ออัลบั้มเพลงร็อกที่ยิ่งใหญ่ที่สุดจากหลายสำนัก ในเดือนกรกฎาคม ค.ศ. 2016 อัลบั้มได้ติดอันดับ 5 ในหัวข้อ อัลบั้มที่มียอดจำหน่ายสูงที่สุดตลอดกาลในอังกฤษ หรือคิดเป็น 4.7 ล้านชุดในอังกฤษที่เดียว
รายชื่อเพลง.
เพลงทั้งหมดแต่งโดยโนล แกลลาเกอร์ ที่ไม่ใช่จะใส่หมายเหตุไว้
ชาร์ต.
<templatestyles src="Col-begin/styles.css"/>
ซิสพลาติน

ซิสพลาติน (Cisplatin) หรือชื่อในอดีตคือ เกลือเปรอน (Peyrone's salt) เป็นยาเคมีบำบัด ออกฤทธิโดยไปยับยั้งการจำลองตัวเองของดีเอ็นเอ ใช้ในการรักษาโรงมะเร็งต่างๆ คือ มะเร็งอัณฑะ, มะเร็งรังไข่, มะเร็งเต้านม, มะเร็งกระเพาะปัสสาวะ, มะเร็งศีรษะและคอ, มะเร็งปากมดลูก, มะเร็งปอด, มีโซธีลิโอมา, มะเร็งหลอดอาหาร, เนื้องอกที่สมอง และ นิวโรบลาสโตมา สามารถรับยานี้ได้โดยการฉีดเข้าหลอดเลือดดำ
อาการข้างเคียงจากการใช้ยาซิสพลาตินได้แก่ เกิดการกดไขกระดูก, ได้ยินไม่ชัด, ปัญหาเกี่ยวกับไต และ อาเจียน อาหารข้างเคียงระดับรุนแรงได้แก่ อาการชา, เดินลำบาก, ภูมิแพ้ และเป็นโรคระบบหัวใจหลอดเลือด สตรีมีครรภ์ควรหลีกเลี่ยงการใช้ยานี้
ซิสพลาตินถูกค้นพบในปี ค.ศ. 1845 โดยนักเคมีชาวอิตาลีนามว่า มิเกลเล เปรอน ได้รับการอนุญาตให้ใช้เป็นยาในปี ค.ศ. 1978 เป็นหนึ่งในยาที่ถูกขึ้นทะเบียนเป็นยาหลักขององค์การอนามัยโลก
ไมด์เรด เบิร์ก

ไมด์เรด บลิส  หรือที่รู้จักกันดีคือ ไมด์เรด เบิร์ก  เป็นนักมวยปล้ำอาชีพหญิงชาวอเมริกัน ที่ได้เข้าสู่หอเกียรติยศดับเบิลยูดับเบิลยูอี ในหมวดเลกาซีฮอลออฟเฟม, หอเกียรติยศมวยปล้ำอาชีพ และ Wrestling Observer Hall of Fame เธอมีชื่อเสียงที่สุดในช่วงกลางทศวรรษ 1930 - กลางทศวรรษ 1950 เธอเป็นอดีตแชมป์ NWA World Women's Championship คนแรกที่ครองแชมป์ถึง 20 ปี
บันทึก.
<templatestyles src="Reflist/styles.css" />
เลิฟไลฟ์! ปฏิบัติการไอดอลจำเป็น

เลิฟไลฟ์! ปฏิบัติการไอดอลจำเป็น (; โรมาจิ: "Rabu Raibu!"; : ระบุ ไรบุ!) เป็นชื่อโปรเจ็กต์ที่ผลิตร่วมกันระหว่าง แอสกีมีเดียเวิร์กส์ (นิตยสาร Dengeki G's Magazine), ค่ายเพลงแลนติส และบริษัทสตูดิโออนิเมะซันไรส์ โปรเจ็กต์นี้เริ่มต้นตั้งแต่วันที่ 30 มิถุนายน พ.ศ. 2553 ในนิตยสาร Dengeki G's Magazine ฉบับเดือนกรกฎาคมปีเดียวกัน ต่อมาจึงมีซิงเกิลเพลง, ภาพยนตร์การ์ตูนทางโทรทัศน์ จำนวน 2 ฤดูกาล จำนวนฤดูกาลละ 13 ตอน รวม 26 ตอน, โอวีเอ 1 ตอน, วิดีโอเกม และภาพยนตร์ฉายตามโรงภาพยนตร์เมื่อเดือนมิถุนายน พ.ศ. 2558
เลิฟไลฟ์! มีโปรเจ็กต์ต่อเนื่องภายใต้ชื่อ เลิฟไลฟ์! ซันไชน์!! ปฏิบัติการล่าฝันสคูลไอดอล ตั้งแต่เดือนพฤษภาคม พ.ศ. 2558 เป็นต้นมา
เรื่องย่อ.
โรงเรียนมัธยมปลายโอโตโนะคิซากะ กำลังเจอกับปัญหาว่ามีนักเรียนมาเรียนน้อยลงทุกที และอาจถึงขั้นต้องปิดตัวลง แต่แล้วก็มีสาวน้อย 9 คนเกิดไอเดียขึ้นว่า จะรวมกลุ่มกันเป็นไอดอลเพื่อให้โรงเรียนเป็นที่รู้จัก และมีคนเข้ามาเรียนมากขึ้นเพื่อไม่ให้โรงเรียนของพวกเธอต้องปิดตัวลง
สื่อต่างๆ.
อนิเมะ.
ในภาคอนิเมะ สร้างโดยสตูดิโอ 8 ของซันไรส์ ที่เน้นสร้างการ์ตูนอนิเมะแนวโมะเอะโดยเฉพาะ กำกับโดย ทะกะฮิโกะ เคียวโกะกุ เขียนบทโดย จุกกิ ฮะนะดะ และประพันธ์ดนตรีประกอบโดย โยชิอะกิ ฟุจิซาวะ มีทั้งหมด 2 ฤดูกาล ฤดูกาลละ 13 ตอน รวม 26 ตอน และโอวีเอ 1 ตอน
ส่วนดีวีดีและบลูเรย์ จำหน่ายโดย บันไดวิชวล โดยฤดูกาลที่ 1 ออกจำหน่ายระหว่างวันที่ 22 มีนาคม - 25 กันยายน พ.ศ. 2556 แบ่งเป็น 7 ชุด โดยชุดแรกมียอดขายเปิดตัวที่ 35,130 ชุด และยอดขายชุดสุดท้าย 39,489 ชุด นอกจากนี้ยังผลิตรุ่นพิเศษ จำหน่ายเฉพาะบลูเรย์ เมื่อวันที่ 25 ธันวาคม พ.ศ. 2556
ส่วนฤดูกาลที่ 2 ออกจำหน่ายระหว่างวันที่ 20 มิถุนายน - 25 ธันวาคม พ.ศ. 2557 แบ่งเป็น 7 ชุดเช่นกัน โดยเฉพาะชุดที่ 1 มียอดขายเปิดตัวสูงถึง 82,119 ชุด นับเป็นยอดขายที่มากที่สุดในจำพวกอนิเมะทางโทรทัศน์หลัง พ.ศ. 2543 เป็นต้นมา แทนที่ ปกรณัมของเหล่าภูต ชุดที่ 6 ที่มียอดขายเปิดตัว 72,207 ชุด
สำหรับประเทศไทย จำหน่ายโดยบริษัท ดรีม เอกซ์เพรส (เดกซ์) จำกัด โดยจำหน่ายแยกเป็นฤดูกาลละ 7 ชุด เช่นเดียวกับประเทศญี่ปุ่น ราคา 400 บาท และจำหน่ายแบบบ็อกเซ็ตทั้ง 7 ชุด ราคา 2,800 บาท โดยฤดูกาลที่ 1 ออกจำหน่ายเมื่อ พ.ศ. 2557 และฤดูกาลที่ 2 ออกจำหน่ายเมื่อ พ.ศ. 2558
ภาพยนตร์.
เวอร์ชันภาพยนตร์ได้มีการประกาศหลังจบอนิเมะฤดูกาลที่ 2 และได้มีการเข้าฉายในประเทศญี่ปุ่นเมื่อวันที่ 13 มิถุนายน พ.ศ. 2558 ส่วนประเทศไทยเข้าฉายวันที่ 29 - 30 สิงหาคม ปีเดียวกัน
ตำราลักษณ์ ลิขิตบัลลังก์

ตำราลักษณ์ ลิขิตบัลลังก์  ละครซีรีส์เกาหลีแนวอิงประวัติศาสตร์จากสถานีโทรทัศน์ เคบีเอส ออกอากาศตอนแรกเมื่อวันที่ 19 พฤศจิกายน ค.ศ. 2014 และตอนสุดท้ายออกอากาศเมื่อวันที่ 5 กุมภาพันธ์ ค.ศ. 2015 มีทั้งสิ้น 23 ตอนนำแสดงโดย ซอ อิน-กุก โช ยุน-ฮี และ อี ซ็อง-แจ
สำหรับในประเทศไทย ช่อง 3 และ ช่อง 3 เอชดี ได้ซื้อลิขสิทธิ์จากช่องเคบีเอส โดยเริ่มออกอากาศตอนแรกเมื่อวันที่ 10 มกราคม พ.ศ. 2560 และออกอากาศตอนสุดท้ายในวันอังคารที่ 18 เมษายน พ.ศ. 2560 และจะกลับมาออกอากาศอีกครั้งในวันที่ 11 ตุลาคมนี้
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 3 แฟมิลี่
 ซีรีส์เกาหลี วันจันทร์- พฤหัสบดี เวลา 19:20 - 20:00 น. วันศุกร์ เวลา 19:00 น. - 20:00 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">ตำราลักษณ์ ลิขิตบัลลังก์</td>
<th style="width: 33%;">ถัดไป</th>
</tr><tr style="text-align: center;">
<td> ซาอิมดัง บันทึกรักตำนานศิลป์
</td>
<td> คำสาปรัก ลิขิตแม่มด
</td></tr>
</table>
จอมดาบคู่บัลลังก์

จอมดาบคู่บัลลังก์  เป็นละครโทรทัศน์แนวอิงประวัติศาสตร์/แอ็คชั่นของเกาหลีใต้ปี 2011 นำแสดงโดย จี ชัง-อุก ในบทนำกับ ยู ซึง-โฮ, ยุน โซ-ยี, ชิน ฮย็อน-บิน, ชเว มิน-ซู และ ช็อน กวัง-รย็อล ออกอากาศทาง เอสบีเอส ตั้งแต่วันที่ 4 กรกฎาคม ถึง 10 ตุลาคม พ.ศ. 2554 ในวันจันทร์และวันอังคาร เวลา 21:55 น. จำนวน 29 ตอน
สร้างจาก การ์ตูน เรื่อง Honorable Baek Dong-soo ในปี พ.ศ. 2553 ที่เขียนโดย Lee Jae-hoon ซีรีส์นี้เป็นเรื่องราวของบุคคลในประวัติศาสตร์ของ โชซ็อน แพ็ก ดง-ซู ที่เติบโตขึ้นมาเพื่อเป็นนักดาบและวีรบุรุษพื้นบ้าน
ในประเทศไทย ช่อง 3 แฟมิลี่ ได้ซื้อลิขสิทธิ์ละครเรื่องนี้มาออกอากาศโดยออกอากาศตอนแรกเมื่อวันที่ 3 มกราคม พ.ศ. 2560 และออกอากาศตอนสุดท้ายในวันที่ 21 กุมภาพันธ์ พ.ศ. 2560
ก่อนหน้านั้นทาง ช่อง 7 ได้เคยซื้อลิขสิทธิ์ละครเรื่องนี้มาออกอากาศในชื่อว่า นักสู้คู่บัลลังก์ ออกอากาศตอนแรกเมื่อวันที่ 15 พฤษภาคม พ.ศ. 2557 และออกอากาศตอนสุดท้ายเมื่อวันที่ 7 สิงหาคม พ.ศ. 2557
หว่อง เจ๊ง

หว่อง เจ๊ง (กวางตุ้ง: wong4 zing1) หรือคนไทยนิยมเรียกตามภาษาจีนกลางว่า หวัง จิง  เกิดเมื่อวันที่ 3 พฤษภาคม 2498 (ค.ศ. 1955) เป็นผู้กำกับภาพยนตร์ ผู้ผลิตภาพยนตร์ ผู้อำนวยการสร้าง โปรดิวเซอร์ นักแสดง และผู้เขียนบทภาพยนตร์ ชาวฮ่องกงที่มีชื่อเสียงและทรงอิทธิพลสูงสุดคนหนึ่งของอุตสาหกรรมภาพยนตร์จีนฮ่องกง
ประวัติ.
หว่องเกิดในเกาะฮ่องกง เขาเป็นลูกชายของผู้กำกับชื่อดัง หว่อง ทินหลาม แห่งค่ายสถานีโทรทัศน์ทีวีบี (TVB) หว่องเริ่มงานจากการเขียนบทละครให้กับสถานีโทรทัศน์ทีวีบี ตั้งแต่ปี ค.ศ. 1975 ต่อมาได้ย้ายไปเขียนบทภาพยนตร์ให้กับบริษัท ชอว์บราเดอร์สสตูดิโอ และที่นั่นเองที่ทำให้เขาแจ้งเกิดอย่างเต็มตัวกับการเป็นผู้กำกับภาพยนตร์เรื่องแรกของเขา คือเรื่อง คนเฉือนคม ("Challenge of the Gamesters") ในปี ค.ศ. 1981 
ความสำเร็จของหว่องจิง ได้เริ่มต้นขึ้นจากการกำกับภาพยนตร์ฮ่องกงแนวโรแมนติกคอมาดี้ ในเรื่อง ยกเครื่องเรื่องจุ๊ (The Romancing Star, 1987) นำแสดงโดย โจว เหวินฟะ ภาพยนตร์ชุดนี้ถูกผลิตออกมา 3 ภาค และเรื่อง บริษัทยุ่งแล้วรวย (The Crazy Companies, 1988) นำแสดงโดย หลิว เต๋อหัว ซึ่งถูกผลิตออกมา 2 ภาค ภาพยนตร์ซีรีส์ทั้งสองชุดประสบความสำเร็จทางรายได้อย่างมหาศาลในยุคนั้นเป็นอย่างมาก 
ในปี 1989 หว่องจิงเป็นที่รู้จักอย่างกว้างขวางไปทั่วเอเชีย จากการกำกับภาพยนตร์แนวแอคชั่นดราม่า ที่มีเนื้อหารุนแรง ในเรื่อง เจาะเหลี่ยมกระโหลก (Casino Raider, 1989) นำแสดงโดย หลิว เต๋อหัว และภาพยนตร์แนววีรบุรุษนักพนัน ในเรื่อง คนตัดคน ("God of Gamblers", 1989) ที่นำแสดงโดย โจว เหวินฟะ และ หลิว เต๋อหัว 
ในยุคทศวรรษที่ 90s หว่องจิงประสบความสำเร็จอย่างมาก เขากำกับภาพยนตร์ได้หลากหลายแนว ภาพยนตร์ของหว่องทุกเรื่อง มักมีชื่อเสียงโด่งดัง และประสบความสำเร็จทางรายได้อย่างงดงาม หว่องกำกับภาพยนตร์มาแล้วทุกรูปแบบ ไม่ว่าจะเป็น ภาพยนตร์แอคชั่น ดราม่า อาชญากรรม ชีวประวัติ อย่างเรื่อง ตำรวจตัดตำรวจ (Lee Rock, 1991) ฟ้านี้ใหญ่ได้คนเดียว (Casino Tycoon, 1992), ภาพยนตร์อีโรติก อย่างเรื่อง เพชฌฆาตกระสุนเปลือย ("Naked Killer", 1992) ภาพยนตร์ดัดแปลงจากหนังสือการ์ตูน อย่างเรื่อง ซิตี้ฮันเตอร์ ใหญ่ไม่ใหญ่ข้าก็ใหญ่ (City Hunter, 1993) ของเฉินหลง, ภาพยนตร์ดัดแปลงจากเกมส์ชื่อดังสตรีทไฟเตอร์ ในเรื่อง บันล็อก ผู้ชายทะลุเวลา (Future Cops, 1993) ภาพยนตร์กำลังภายในดัดแปลงจากนวนิยาย อย่างเรื่อง ดาบมังกรหยก ตอน ประมุขพรรคมาร (The Kung Fu Cult Master, 1993) ภาพยนตร์แนวศิลปะการต่อสู้ อย่างเรื่อง เล็บเหล็กหวงเฟยหง (Last Hero in China, 1993) หรือภาพยนตร์แนวแก็งค์สเตอร์ อย่างเรื่อง กู๋หว่าไจ๋ ภาค 4 ("Young and Dangerous") 
หว่องจิงยังกำกับภาพยนตร์แนวตลกโปกฮาที่มี โจว ซิงฉือ แสดงนำหลายเรื่อง เช่น คนกัดคน ("Tricky Brains", 1991) อุ้ยเสี่ยวป้อ จอมยุทธ์เย้ยยุทธจักร ภาค 1 และ 2 ("Royal Tramp I" และภาค "II", 1992) คนไม่ธรรมดายืดได้หดได้ ("Sixty Million Dollar Man", 1995)
หว่องจิงได้กำกับภาพยนตร์ ผลิตภาพยนตร์ และเขียนบทภาพยนตร์มากกว่า 175 เรื่อง ตั้งแต่เขาทำงานให้กับค่าย ชอว์บราเดอร์สสตูดิโอ จนมีบริษัทภาพยนตร์เป็นของตัวเอง ในชื่อว่า "Wong Jing's Workshop Ltd." และบริษัทที่เขาได้ร่วมมือกับผู้กำกับภาพยนตร์ชื่อดัง หลิว เหว่ยเฉียง หรือ แอนดริว เลา และนักเขียนบท-ผลิตภาพยนตร์ แมนเฟรด หว่อง ในชื่อ "BoB and Partners Co. Ltd." (Best of the Best) 
หว่องจิง ได้รับการยกย่องและเชิดชูว่า เป็นผู้สร้างอัตลักษณ์ให้หนังฮ่องกงมีภาพยนตร์แนวเชิดชูวีรบุรุษของตัวละคร หรือศัพท์สมัยใหม่มักเรียกว่า หนังแนวฮีโร่ (Hero) ให้กับวงการหนังจีนฮ่องกง
เทศบาลตำบลโนนศิลา (จังหวัดขอนแก่น)

"ระวังสับสนชื่อคล้ายกัน เทศบาลตำบลโนนศิลา"
เทศบาลตำบลโนนศิลา เป็นเทศบาลตำบลแห่งหนึ่งตั้งอยู่ที่อำเภอโนนศิลา จังหวัดขอนแก่น ได้รับยกฐานะมาจาก "สุขาภิบาลโนนศิลา" เมื่อปี พ.ศ. 2542 มีเขตรับผิดชอบ ได้แก่ ตำบลโนนศิลา และตำบลบ้านหัน พื้นที่ทั้งหมด 16 ตารางกิโลเมตร
ประวัติ.
ครั้งก่อนนานมาแล้วมีเนินเขาศิลาทรายโผล่ขึ้นกลางลำห้วยแตนมองดูเมื่อพระอาทิตย์ขึ้นหรือตกศิลาทรายจะมีสีเหลืองอร่าม จนกระทั่งต่อมาเนินเขาศิลาทรายได้ถูกกระแสน้ำลำห้วยพัดหายไป เทศบาลตำบลโนนศิลา แรกเริ่มจัดตั้งขึ้นเมื่อวันที่ 18 กรกฎาคม พ.ศ. 2537 เป็น "สุขาภิบาลโนนศิลา" ต่อมาเมื่อวันที่ 25 พฤษภาคม พ.ศ. 2542 ได้รับการเปลี่ยนแปลงฐานะจากสุขาภิบาลเป็นเทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
ที่ตั้งและอาณาเขต.
เทศบาลตำบลโนนศิลา ตั้งอยู่ในพื้นที่อำเภอโนนศิลา จังหวัดขอนแก่น ห่างจากตัวจังหวัดประมาณ 57  กิโลเมตร  ห่างจากจังหวัดนครราชสีมาประมาณ  133  กิโลเมตร และห่างจากกรุงเทพฯ ประมาณ  392  กิโลเมตร  มีพื้นที่ประมาณ  10,000 ไร่หรือประมาณ  16  ตารางกิโลเมตร ซึ่งมีอาณาเขต ดังนี้
ประชากร.
ในเขตเทศบาลมีจำนวนครัวเรือน 1,299 ครัวเรือน ประชากรรวมทั้งสิ้น 5,432  คน แยกเป็น ชาย 2,718 คน หญิง 2,714 คน มีความหนาแน่น เฉลี่ย 340 คน/ตารางกิโลเมตรโดยสามารถแยกจำนวนประชากรตามหมู่บ้านได้ดังนี้
เขตการปกครอง.
เทศบาลตำบลโนนศิลา แบ่งออกเป็น 2 เขตเลือตั้ง โดยมีสมาชิกเทศบาล 12 คน มาจากเขตเลือกตั้งละ 6 คน โดยแบ่งเขตการเลือกตั้งจาก 19 ชุมชน
<templatestyles src="Col-begin/styles.css"/>
การคมนาคมและขนส่ง.
ถนน.
เทศบาลตำบลโนนศิลาเป็นชุมชนขนาดเล็ก ซึ่งอยู่ติดกับทางหลวงแผ่นดินหมายเลข 2 (ถนนมิตรภาพ สระบุรี-หนองคาย) มีทางหลวงชนบท (ร.พ.ช.) และถนนภายในหมู่บ้านในเขตเทศบาล ซึ่งส่วนใหญ่มีสภาพเป็นถนนคอนกรีตและหินคลุก มีถนนลาดยางและลูกรังเดินบางส่วน ซึ่งสามารถใช้สัญจรได้ทุกฤดู ส่วนด้านการจราจรยังมีความหนาแน่นน้อยมาก
เทศบาลตำบลโนนศิลามีเส้นทางคมนาคมทางบกภายในพื้นระหว่างอำเภอและจังหวัด ดังนี้
รถไฟ.
เทศบาลตำบลโนนศิลา มีเส้นทางคมนาคมทางราง ทางรถไฟสายหนองคาย – กรุงเทพฯ 
การศึกษา.
เทศบาลตำบลโนนศิลา มีโรงเรียนหลากหลายในการจัดการศึกษาในเขตพื้นที่ ดังนี้
คาร์บามาเซพีน

คาร์บามาเซพีน (Carbamazepine) หรือชื่อทางการค้าคือ เทเกรทอล (Tegretol) เป็นยาสามัญใช้สำหรับรักษาโรคลมชักและอาการปวดเส้นประสาท แต่ไม่เหมาะสำหรับใช้รักษาโรคชักเหม่อและกล้ามเนื้อกระตุกรัว นอกจากนี้ ยังถูกใช้ควบคู่กับยาอื่นๆในการรักษาโรคจิตเภทและเป็นยารองในการรักษาโรคอารมณ์สองขั้ว ยาคาร์บามาเซพีนมีการทำงานเหมือนกับยาเฟนิโทอินและวาลโปรเอท
ผลข้างเคียงจากการใช้ยาคาร์บามาเซพีนได้แก่คลื่นไส้และง่วง ผลข้างเคียงขั้นรุนแรงได้แก่ เป็นผื่นคัน, ไขกระดูกลดลง, คิดฆ่าตัวตาย หรือเกิดภาวะสับสน ยาชนิดนี้ไม่เหมาะที่จะใช้ในผู้ป่วยที่มีประวัติโรคเกี่ยวกับไขสันหลัง สตรีมีครรภ์และสตรีให้นมบุตรควรหลีกเลี่ยงยาชนิดนี้ อย่างไรก็ตาม สตรีมีครรภ์ที่เป็นโรคชักเหม่อไม่ควรหยุดใช้ยาชนิดนี้โดยทันที ผู้ป่วยที่มีปัญหาเกี่ยวกับไตหรือตับควรใช้อย่างระมัดระวังภายใต้คำแนะนำของแพทย์ ยาชนิดนี้ยังทำให้การได้ยินเสียงผิดเพี้ยนไปจากเดิมได้ด้วย
คาร์บามาเซพีนถูกค้นพบในปี ค.ศ. 1953 โดยนักเคมีชาวสวิตนามว่า วัลเทอร์ ชลินเดอร์ และเริ่มวางจำหน่ายในปี ค.ศ.1962 ถือเป็นยาสามัญที่มีราคาไม่แพงมาก และยังได้รับการขึ้นทะเบียนเป็นยาหลักขององค์การอนามัยโลก
รัช (วงดนตรี)

รัช  เป็นวงดนตรีร็อกจากแคนาดา ก่อตั้งขึ้นในปี ค.ศ. 1968 ที่เมืองวิลโลว์เดล, โทรอนโต รัฐออนแทรีโอ ประเทศแคนาดา วงประกอบด้วยเกดดี ลี ที่เป็นทั้งมือเบส มือคีย์บอร์ด และร้องนำ อเล็กซ์ ไลฟ์สัน มือกีตาร์หลักและร้องประสาน และนีล เพิร์ท ผู้แต่งเพลงหลักและมือกลอง ในช่วงแรก ๆ ระหว่างปี ค.ศ. 1968 ถึง 1974 มีการเปลี่ยนสมาชิกหลายคน จนเมื่อจอห์น รัตซีย์ มือกลองได้ออกจากวงแล้วถูกแทนที่ด้วย นีล เพิร์ท ในเดือนกรกฎาคม ค.ศ. 1974 สองสัปดาห์ก่อนทัวร์สหรัฐอเมริกาครั้งแรก สมาชิกวงก็อยู่ในสถานะคงที่จวบจนปัจจุบัน
รัช เป็นที่รู้จักในฐานะสมาชิกวงที่มีความสามารถทางดนตรี ซึ่งแสดงออกมาทางผลงานดนตรีต่าง ๆ ไม่ว่าจะเป็น การแต่งโครงสร้างเพลงที่ซับซ้อน มีเนื้อหาเพลงที่เกี่ยวข้องกับแนวไซไฟ เรื่องแฟนตาซี และปรัชญา วงมีการเปลี่ยนแนวทางดนตรีหลายครั้งในหลายปี เริ่มต้นจากแรงบันดาลใจแนวเพลงบลูส์ สู่จุดเริ่มต้นในแนวฮาร์ดร็อก จนกระทั่งเปลี่ยนไปเล่นแนวโพรเกรสซีฟร็อก และใช้เครื่องสังเคราะห์เสียงหนัก ๆ ในช่วงต้นทศวรรษ 1990 รัช ได้หันกลับไปเล่นแนวฮาร์ดร็อก ซึ่งเป็นแนวทางที่วงเล่นมาจนถึงทุกวันนี้
ทีมสำรองไทยลีก

ทีมสำรองไทยลีก  คือทีมฟุตบอลที่ถูกตั้งขึ้นเป็นทีมที่ 2 ของทีมหลัก โดยในกีฬาอาชีพแล้ว ทีมสโมสรอาชีพใหญ่ ๆ มักจะมีผู้เล่นจำนวนมาก ทำให้ผู้เล่นหลายคนไม่ได้รับโอกาสลงเล่นอย่างสม่ำเสมอ เป็นเหตุให้ทีมเหล่านี้สร้างทีมที่ 2 ขึ้น เพื่อเปิดโอกาสให้ผู้เล่นชุดเยาวชนหรือตัวสำรองได้รับโอกาสลงเล่นเพื่อให้มีการพัฒนาอย่างต่อเนื่อง โดยผู้เล่นในทีม B นี้ ส่วนมากจะเป็นผู้เล่นจากทีมเยาวชนของทีมหลักที่ยังมีประสบการณ์น้อย หรือเป็นผู้เล่นที่กำลังพักฟื้นจากอาการบาดเจ็บจากทีมชุดใหญ่
ในการแข่งขัน ไทยลีก ปี 2017 มีการอนุญาตให้แต่ละสโมสรสามารถส่งทีมสำรองลงแข่งขันได้ใน ไทยลีก 4 แต่ทุกทีมจะไม่มีสิทธิ์ขึ้นชั้นหรือตกชั้นและไม่ได้รับเงินสนับสนุน แต่สโมสรจาก ไทยลีก ที่ส่งทีมสำรองร่วมแข่งขันจะได้สิทธิ์ส่งผู้เล่นทั้งหมดเพิ่มเป็น 50 คน จากเดิม 35 คน
สโมสรจาก ไทยลีก ที่ส่งทีมสำรอง.
ปัจจุบันมีสโมสรในศึก ไทยลีก ที่ส่งทีมสำรองเข้าแข่งขันศึกใน ไทยลีก 4 ได้แก่
สโมสรฟุตบอลดอนตาล พีซีซีเอ็ม

สโมสรฟุตบอลดอนตาล พีซีซีเอ็ม เป็นสโมสรฟุตบอลในประเทศไทย ตั้งอยู่ที่อำเภอดอนตาล จังหวัดมุกดาหาร ปัจจุบันลงแข่งขันอยู่ในระดับไทยแลนด์ อเมเจอร์ลีก 
โดยสโมสรดอนตาล พีซีซีเอ็ม เป็นการร่วมกันสร้างทีมฟุตบอลของอำเภอดอนตาล และ โรงเรียนจุฬาภรณราชวิทยาลัย มุกดาหาร โดยคำว่า พีซีซีเอ็ม ย่อมาจาก " Princess Chulabhorn's College Mukdahan " ซึ่งเป็นชื่อภาษาอังกฤษของโรงเรียนจุฬาภรณราชวิทยาลัย มุกดาหาร
วิลเฮ็ล์ม โมนเคอ

วิลเฮ็ล์ม โมนเคอ (15 มีนาคม ค.ศ. 1911 – 6 สิงหาคม ค.ศ. 2001) เป็นหนึ่งในหน่วยสมาชิกทหารรักษาการณ์ของหน่วยเอสเอส (ชุทซ์ชทัฟเฟิล) (Stabswache) ในกรุงเบอร์ลินซึ่งถูกก่อตั้งขึ้นในเดือนมีนาคม ค.ศ. 1933 จากลำดับยศตำแหน่งนั้น โมนเคอกลายเป็นส่วนหนึ่งของนายพลสุดท้ายที่หลงเหลืออยู่ของอดอล์ฟ ฮิตเลอร์ เขาได้เข้าร่วมพรรคนาซีในเดือนกันยายน ค.ศ. 1931
ด้วยการที่เขาอยู่ในหน่วยสังกัดกองพลไลบ์ชตันดาร์เทอ (Leibstandarte),โมนเคอมีส่วนร่วมการรบในฝรั่งเศส, โปแลนด์ และคาบสมุทรบอลข่าน เขาได้รับการแต่งตั้งให้เป็นผู้บัญชาการในกองพลยานเกราะที่ 12 แห่งเอ็สเอ็ส "ยุวชนฮิตเลอร์" ใน ค.ศ. 1943 เขาได้นำหน่วยรบในยุทธการที่ก็อง เขาได้รับเหรียญกางเขนเหล็กชั้นระดับอัศวิน เมื่อวันที่ 11 กรกฎาคม ค.ศ. 1944 โมนเคอได้รับคำสั่งจากกองพลหน่วยเดิมที่ไลบ์ชตันดาร์เทอในระหว่างยุทธการตอกลิ่มในเดือนธันวาคม ค.ศ. 1931
ในระหว่างยุทธการที่เบอร์ลิน โมนเคอได้บัญชาการในหน่วยรบ Kampfgruppe Mohnke โดยได้รับมอบหมายหน้าที่ในการปกป้องกรุงเบอร์ลินในเขตอำเภอภาครัฐ รวมทั้งทำเนียบรัฐบาลไรช์และอาคารรัฐสภาไรชส์ทาค เขาได้ถูกสอบสวนหลังสงครามในข้อหาก่ออาชญกรรมสงครามรวมทั้งข้อกล่าวหาว่าเขาเป็นผู้รับผิดชอบต่อการตายของเชลยศึกในประเทศฝรั่งเศสใน ค.ศ. 1940, นอร์ม็องดีในเดือนมิถุนายน ค.ศ. 1944 และเบลเยียมในเดือนธันวาคม ค.ศ. 1944 เขาได้พ้นข้อกล่าวหา เขาและกองร้อยของเขาเป็นกองร้อยสุดท้ายที่ยอมจำนนต่อกองทัพโซเวียตใน ค.ศ. 1945
วิลเฮ็ล์ม โมนเคอ เสียชีวิตใน ค.ศ. 2001 ด้วยวัย 90 ปี
สถานีรถไฟมินามิอาโซะมิซุโนะอูมาเรรุซาโตะฮากูซูอิโคเง็ง

สถานีรถไฟมินามิอาโซะมิซุโนะอูมาเรรุซาโตะฮากูซูอิโคเง็ง (; โรมาจิ: "Minamiaso Mizu-no-umareru-sato Hakusui-kōgen-eki") เป็นสถานีรถไฟในเมืองมินามิอาโซะ อำเภออาโซะ จังหวัดคูมาโมโตะ เป็นสถานีรถไฟที่มีชื่อยาวที่สุดในประเทศญี่ปุ่น
ยูรี โซโลมิน

ยูรี เมโฟดีเยวิช โซโลมิน  เป็นนักแสดงชาวรัสเซียและเป็นผู้กำกับโรงละคร Maly Theatre ในมอสโก ตั้งแต่ปี 1988 และเป็นรัฐมนตรีว่าการกระทรวงวัฒนธรรมแห่งสหพันธ์สาธารณรัฐสังคมนิยมโซเวียตรัสเซีย ในปี 1990 ถึงปี 1991
จันนา โปโฮเรนโค

จันเนตา "จันนา" โตรฟิมอฟนา โปโฮเรนโค  เป็นนักแสดงชาวรัสเซีย และเป็นนักแสดงที่เป็นที่รู้จักใน ยุโรป และ อเมริกาเหนือ จากบทภาพยนตร์ ในเรื่อง "บัลลาดาโอซอลดาเต" ของ Grigori Chukhrai ในปี 1959
โคเรียส์เน็กซต์ท็อปโมเดล (ฤดูกาลที่ 2)

โคเรียส์เน็กซต์ท็อปโมเดล ฤดูกาลที่ 2 ออกอากาศตั้งแต่วันที่ 9 กรกฎาคม ถึง 15 ตุลาคม 2011 ในรอบ 8 คนสุดท้ายของฤดูกาลนี้ จะได้ไปแข่งขันกันต่อที่ไซปัน และในรอบ 2 คนสุดท้ายจะได้ไปแข่งขันต่อที่นิวยอร์ก สหรัฐอเมริกา
ผู้ชนะในฤดูกาลนี้คือ จิน จ็อง-ซ็อน อายุ 17 ปี
ข้อมูลการออกอากาศ.
ตอนที่ 1.
"ออกอากาศ 9 กรกฎาคม 2011"
ผู้เข้าแข่งขัน 26 คนสุดท้ายได้มาถ่ายภาพที่บริเวณคอกม้าเพื่อเลือกผู้เข้าแข่งขัน 13 คนสุดท้าย อี ซ็อน-ย็อง และ จิน จ็อง-ซ็อน ได้ถูกเพิ่มเข้าไปภายหลัง
ตอนที่ 2.
"ออกอากาศ 16 กรกฎาคม 2011"
ตอนที่ 3.
"ออกอากาศ 23 กรกฎาคม 2011"
ตอนที่ 4.
"ออกอากาศ 30 กรกฎาคม 2011"
ตอนที่ 5.
"ออกอากาศ 6 สิงหาคม 2011"
ตอนที่ 6.
"ออกอากาศ 13 สิงหาคม 2011"
ตอนที่ 7.
"ออกอากาศ 20 สิงหาคม 2011"
ตอนที่ 8.
"ออกอากาศ 27 สิงหาคม 2011"
ตอนที่ 9.
"ออกอากาศ 3 กันยายน 2011"
ตอนที่ 10.
"ออกอากาศ 10 กันยายน 2011"
เป็นตอนประมวลภาพการแข่งขันที่ผ่านมาตั้งแต่เริ่มต้น
ตอนที่ 11.
"ออกอากาศ 17 กันยายน 2011"
ตอนที่ 12.
"ออกอากาศ 24 กันยายน 2011"
เป็นตอนรวมตัวและพูดคุยกันของผู้เข้าแข่งขัน
ตอนที่ 13.
"ออกอากาศ 1 ตุลาคม 2011"
ตอนพิเศษ.
"ออกอากาศ 15 ตุลาคม 2011"
เทปพิเศษเกี่ยวกับผู้เข้าแข่งขันสองคนสุดท้าย จิน จ็อง-ซ็อน และ พัก ซึล-กี
ผู้เข้าแข่งขัน.
"(อายุเป็นไปตามช่วงเวลาที่ถ่ายทำรายการ)"
พระนางอินย็อล

พระนางอินย็อล (เกาหลี: ; ฮันจา: ; 16 สิงหาคม ค.ศ. 1594 – 16 มกราคม ค.ศ. 1636) เป็นพระมเหสีของพระเจ้าอินโจ พระมหากษัตริย์พระองค์ที่ 16 แห่งราชวงศ์โชซ็อนของเกาหลี เสกสมรสกันขณะที่พระนางพระชนม์ได้ 17 ชันษาและพระเจ้าอินโจยังทรงดำรงตำแหน่งนึงยังกุน (능양군) ครั้นนึงยังกุนขึ้นครองราชย์แล้ว พระนางก็ได้เป็นพระมเหสี แต่เมื่อพระนางประสูติพระโอรสพระองค์ที่ 6 ของพระเจ้าอินโจได้ 4 วัน พระนางก็สิ้นพระชนม์ พระเจ้าอินโจมีพระราชประสงค์จะพระราชทานนาม "มย็องฮ็อน" (Myeongheon) ให้แก่พระนางหลังพระนางสิ้นพระชนม์ แต่ราชบัณฑิตคิม ซัง-ฮ็อน (김상헌) เสนอให้เปลี่ยนนาม "อินย็อล" เป็น "อินรย็อล" (인렬) แทน สุสานของพระนางอยู่ที่พาจูในคย็องกี
เม่นหางพวง

เม่นหางพวง (ชื่อวิทยาศาสตร์: "Atherurus macrourus") เป็นสัตว์ฟันแทะจำพวกเม่นชนิดหนึ่ง ในวงศ์เม่นโลกเก่า (Hystricidae) 
เป็นเม่นขนาดเล็ก มีความยาวลำตัวและส่วนหัว 36–52 เซนติเมตร ความยาวหาง 14–23 เซนติเมตร ขนตามลำตัวและหนามเป็นสีน้ำตาล มีลักษณะเด่น คือ มีหางที่ยาวกว่าหางของเม่นในสกุล "Hystrix" ปลายหางเป็นพู่ แต่จะไม่มีขนแผงคอ พบกระจายพันธุ์ตั้งแต่รัฐอัสสัมในอินเดีย, ภาคใต้และมณฑลไหหลำของจีน, ภาคเหนือและตะวันออกของเมียนมา, ทั่วทุกภาคของไทย, ลาว, กัมพูชา และเวียดนาม, มาเลเซีย ตลอดจนถึงเกาะสุมาตราของอินโดนีเซีย มีชื่อพ้อง คือ "Atherurus assamensis" (Thomas, 1921) และ "Atherurus macrourus" (Thomas, 1921) และชนิดย่อย คือ "assamensis"
เป็นสัตว์ที่ปรับตัวให้เข้ากับสภาพแวดล้อมที่หลากหลายได้ ตั้งแต่ป่าอุดมสมบูรณ์ไปจนถึงพื้นที่เกษตรกรรม อาหารได้แก่ รากไม้, ผลไม้, เปลือกไม้ของพืชบางชนิด และซากกระดูกหรือเขาสัตว์ ออกหากินในเวลากลางคืน โดยมักจะอยู่รวมกันเป็นฝูง ๆ ละ 6–8 ตัว นอนตามโพรงไม้ในเวลากลางวัน โดยใช้โพรงไม้เดิมเป็นเวลาหลายปี บางครั้งพบว่าอาศัยอยู่ด้วยกันเป็นคู่ในโพรงเดียวกัน
กีฬาสกีกระโดดไกลในเอเชียนเกมส์ฤดูหนาว 2017

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสกีกระโดดไกล<br>ในเอเชียนเกมส์ฤดูหนาว 2017</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> สนามกีฬาสกีกระโดดไกลมิยะโนะโมะริ<br>สนามกีฬาชิระฮะตะยะมะโอเพน
</td></tr><tr><th>วันที่</th><td>21–25 กุมภาพันธ์ พ.ศ. 2560</td></tr><tr><td align="left" style="border-top:1px solid #aaa; padding:0.2em;">← 2011</td><td align="right" style="border-top:1px solid #aaa; padding:0.2em;">2021
 →</td></tr></table>
กีฬาสกีกระโดดไกลในเอเชียนเกมส์ฤดูหนาว 2017 เป็นการแข่งขันกีฬาสกีกระโดดไกลที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 21–25 กุมภาพันธ์ พ.ศ. 2560 โดยได้จัดขึ้นที่สนามกีฬาสกีกระโดดไกลมิยะโนะโมะริ (ประเภทนอร์มอลฮิลล์) และสนามกีฬาชิระฮะตะยะมะโอเพน (ประเภทลาร์จฮิลล์) 
ซึ่งครั้งนี้จะมีการแข่งขันทั้งหมด 3 รายการ คือ ประเภทชายทั้งหมด 3 รายการ
ประเทศที่เข้าร่วม.
ในการแข่งขันกีฬาสกีกระโดดไกลครั้งนี้ มีประเทศเข้าแข่งขันทั้งสิ้น 4 ประเทศ
สถานีรถไฟสึ

สถานีรถไฟสึ (; โรมาจิ: "Tsu-eki") เป็นสถานีรถไฟในเมืองสึ จังหวัดมิเอะ ประเทศญี่ปุ่น ดำเนินงานโดยบริษัทรถไฟญี่ปุ่นตอนกลาง รถไฟคินเต็ตสึ และรถไฟอิเซะ เป็นสถานีรถไฟที่มีชื่อสั้นที่สุดในประเทศญี่ปุ่น หากนับตามการเขียนด้วยอักษรคานะ
กีฬาสกีลงเขาในเอเชียนเกมส์ฤดูหนาว 2017

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสกีลงเขา<br>ในเอเชียนเกมส์ฤดูหนาว 2017</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> สกีรีสอร์ทเตเนะ
</td></tr><tr><th>วันที่</th><td>22–25 กุมภาพันธ์ พ.ศ. 2560</td></tr><tr><td align="left" style="border-top:1px solid #aaa; padding:0.2em;">← 2011</td><td align="right" style="border-top:1px solid #aaa; padding:0.2em;">2021
 →</td></tr></table>
กีฬาสกีลงเขาในเอเชียนเกมส์ฤดูหนาว 2017 เป็นการแข่งขันกีฬากีฬาสกีลงเขาที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 22–25 กุมภาพันธ์ พ.ศ. 2560 โดยได้จัดขึ้นที่สกีรีสอร์ทเตเนะ 
ซึ่งครั้งนี้จะมีการแข่งขันทั้งหมด 4 รายการ คือ ประเภทชาย 2 รายการ และประเภทหญิง 2 รายการ
ประเทศที่เข้าร่วม.
ในการแข่งขันกีฬาสกีลงเขาครั้งนี้ มีประเทศเข้าแข่งขันทั้งสิ้น 19 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล 
<templatestyles src="Div col/styles.css"/>
<templatestyles src="Div col/styles.css"/>
กีฬาสกีลีลาในเอเชียนเกมส์ฤดูหนาว 2017

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสกีลีลา<br>ในเอเชียนเกมส์ฤดูหนาว 2017</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> ลานสกีซัปโปะโระบังเก
</td></tr><tr><th>วันที่</th><td>24–26 กุมภาพันธ์ พ.ศ. 2560</td></tr><tr><td align="left" style="border-top:1px solid #aaa; padding:0.2em;">← 2011</td><td align="right" style="border-top:1px solid #aaa; padding:0.2em;">2021
 →</td></tr></table>
กีฬาสกีลีลาในเอเชียนเกมส์ฤดูหนาว 2017 เป็นการแข่งขันกีฬากีฬาสกีลีลาที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 24–26 กุมภาพันธ์ พ.ศ. 2560 โดยได้จัดขึ้นที่ลานสกีซัปโปะโระบังเก 
ซึ่งครั้งนี้จะมีการแข่งขันทั้งหมด 4 รายการ คือ ประเภทชาย 2 รายการ และประเภทหญิง 2 รายการ
ประเทศที่เข้าร่วม.
ในการแข่งขันกีฬาสกีลีลาครั้งนี้ มีประเทศเข้าแข่งขันทั้งสิ้น 7 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล 
<templatestyles src="Div col/styles.css"/>
<templatestyles src="Div col/styles.css"/>
แอมโลดิพีน

แอมโลดิพีน (Amlodipine) หรือชื่อทางการค้าคือ นอร์วาสค์ (Norvasc) เป็นยาสามัญสำหรับแก้ความดันโลหิตสูงและโรคหลอดเลือดเลี้ยงหัวใจ ทำงานโดยการไปขยายหลอดเลือดแดง ยานี้ถูกใช้แทนยาในกลุ่มแคลเซียมแชนแนลบล็อกเกอร์ที่อาจก่อให้เกิดภาวะหัวใจวาย และจะถูกใช้ก็ต่อเมื่อยาชนิดอื่นไม่สามารถแก้ความดันโลหิตสูงและอาการปวดเค้นหัวใจได้แล้ว สามารถรับยานี้ได้โดยวิธีการรับประทานและจะออกฤทธิได้อย่างน้อยที่สุดยาวถึงหนึ่งวัน
ผลข้างเคียงของการใช้แอมโลดิพีนได้แก่ อาการบวมน้ำ, รู้สึกล้า, ปวดท้อง และคลื่นไส้ ผลข้างเคียงขั้นรุนแรงได้แก่ ใจสั่น, ความดันโลหิตต่ำ หรือกล้ามเนื้อหัวใจตาย ยังไม่เป็นที่แน่ชัดว่ายานี้ปลอดภัยต่อสตรีมีครรภ์และสตรีให้นมบุตรหรือไม่ สำหรับผู้สูงอายุและผู้ที่มีปัญหาเกี่ยวกับตับควรใช้ยานี้ในปริมาณแต่น้อย
แอมโลดิพีนได้รับการจดสิทธิบัตรในปี ค.ศ. 1986 และเริ่มวางจำหน่ายในปี ค.ศ. 1990 เป็นยาที่ถูกขึ้นทะเบียนเป็นยาหลักขององค์การอนามัยโลก ปัจจุบันสิทธิบัตรได้สิ้นสุดลงแล้วจึงถือว่าเป็นยาสามัญชนิดหนึ่ง
กิ้งกือกระสุน

กิ้งกือกระสุน  เป็นสิ่งมีชีวิตใดๆ ที่อยู่ในสามอันดับของกิ้งกือ ซึ่งมักจะถูกจัดให้อยู่ในอันดับใหญ่ Oniscomorpha ชื่อของอันดับใหญ่ หมายถึงกิ้งกือที่มีลักษณะคล้ายคลึงกับตัวกะปิ แต่ในความเป็นจริงตัวกะปิกับกิ้งกือกระสุนไม่ได้มีความสัมพันธ์ใกล้เคียงกันเลย และถูกจัดให้อยู่ในไฟลัมย่อยกุ้ง-กั้ง-ปูและไมเรียโพดา ตามลำดับ
กื้งกือกระสุนมีลักษณะอ้วนป้อม เมื่อตกใจขดตัวจะเป็นก้อนกลมเหมือนกระสุน จึงได้ชื่อว่า "กิ้งกือกระสุน" และยังมีชื่อภาษาถิ่นอื่นอีกเช่น "แมงมดชิด" พวกมันชอบอาศัยตามที่ชื้นแฉะ หรือป่าดิบชื้น กินเศษพืชที่เน่าเปื่อยเป็นอาหาร กิ้งกือกระสุนแต่ละชนิดมีสีเปลือกที่แตกต่างกัน เพื่อใช้ในการหลบซ่อน หรือพรางตัวจากศัตรูและผู้ล่า สิ่งแวดล้อมหรือถิ่นที่อยู่อาศัยที่ต่างกัน มีผลทำให้มีสีเปลือกที่แตกต่างกันไป ซึ่งสีของเปลือกของกิ้งกือกระสุนมีความแตกต่างกัน เช่น ในแถบภาคเหนือมักพบกิ้งกือกระสุนดำ ส่วนกิ้งกือกระสุนสีน้ำตาลมักพบอย่างกว้างขวางทั่วไป
ลักษณะ.
กิ้งกือกระสุนมีลำตัวที่สั้นมากเมื่อเทียบกับกิ้งกือประเภทอื่นๆ ด้วย 11–13 ปล้องลำตัวเท่านั้น และมีความสามารถในการม้วนตัวเป็นลูกกลมๆ เมื่อถูกรบกวน ซึ่งเป็นการป้องกันตัวจากผู้ล่า ความสามารถนี้วิวัฒนาการแยกแตกต่างกันชัดเจนในแต่ละอันดับของทั้งสอง ทำให้ถูกจัดเป็นวิวัฒนาการเบนเข้า กิ้งกือกระสุนยังสามารถปล่อยของเหลวที่มีพิษออกมาได้ ซึ่งกัดกร่อนและเป็นพิษต่อตัวผู้ล่า พวกมันถูกจัดเป็นผู้บริโภคซากพืชซากสัตว์ โดยมีอาหารเป็นซากพืชในบริเวณป่าไม้
กีฬาสกีวิบากในเอเชียนเกมส์ฤดูหนาว 2017

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาสกีวิบาก<br>ในเอเชียนเกมส์ฤดูหนาว 2017</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> สนามกีฬาชิระฮะตะยะมะโอเพน
</td></tr><tr><th>วันที่</th><td>20–26 กุมภาพันธ์ พ.ศ. 2560</td></tr><tr><td align="left" style="border-top:1px solid #aaa; padding:0.2em;">← 2011</td><td align="right" style="border-top:1px solid #aaa; padding:0.2em;">2021
 →</td></tr></table>
กีฬาสกีวิบากในเอเชียนเกมส์ฤดูหนาว 2017 เป็นการแข่งขันกีฬากีฬาสกีวิบากที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 20–26 กุมภาพันธ์ พ.ศ. 2560 โดยได้จัดขึ้นที่สนามกีฬาชิระฮะตะยะมะโอเพน 
ซึ่งครั้งนี้จะมีการแข่งขันทั้งหมด 10 รายการ คือ ประเภทชาย 5 รายการ และประเภทหญิง 5 รายการ
ประเทศที่เข้าร่วม.
ในการแข่งขันกีฬาสกีวิบากครั้งนี้ มีประเทศเข้าแข่งขันทั้งสิ้น 7 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล 
<templatestyles src="Div col/styles.css"/>
<templatestyles src="Div col/styles.css"/>
มุสตาฟา อาลี

อดีล อแลม (Adeel Alam; 28 มีนาคม ค.ศ. 1986) นักมวยปล้ำอาชีพชาวอเมริกันเชื้อสายปากีสถานที่เซ็นสัญญากับWWEในนาม มุสตาฟา อาลี (Mustafa Ali) เป็นนักมวยปล้ำ WWE คนแรกที่มีเชื้อสายปากีสถาน
พระราชบัญญัติการปกครองอินเดีย ค.ศ. 1858

พระราชบัญญัติการปกครองอินเดีย ค.ศ. 1858  เป็นกฎหมายที่รัฐสภาแห่งสหราชอาณาจักรตราขึ้นเมื่อวันที่ 2 สิงหาคม ค.ศ. 1858 รัฐบาลของไวเคานต์พาเมอร์สตันเสนอกฎหมายนี้ขึ้นหลังเกิดกบฏอินเดีย ค.ศ. 1857 กฎหมายฉบับนี้ถ่ายโอนอำนาจการปกครองอนุทวีปอินเดียจากบริษัทอินเดียตะวันออกมาขึ้นกับราชสำนักอังกฤษโดยตรง ทำให้พระมหากษัตริย์อังกฤษทรงสามารถแต่งตั้งสมาชิกรัฐบาลอินเดียและแต่งตั้งผู้สำเร็จราชการไปปกครองอินเดีย 
กฎหมายฉบับนี้ทำให้การปกครองของบริษัทในอินเดียสิ้นสุดลง และเป็นจุดเริ่มต้นบริติชราช โดยมีใจความสำคัญดังนี้
วีระพล ตั้งสุวรรณ

วีระพล ตั้งสุวรรณ (เกิด 7 ตุลาคม พ.ศ. 2494) อดีตประธานศาลฎีกา คนที่ 43 นายกเนติบัณฑิตยสภา เริ่มดำรงตำแหน่งนี้เมื่อวันที่ 1 ตุลาคม พ.ศ. 2558 และเป็นประธานกรรมการบริหารศาลยุติธรรม แทนดิเรก อิงคนินันท์ ที่เกษียณไป
ประวัติและการศึกษา.
วีระพลเกิดเมื่อวันที่ 7 ตุลาคม พ.ศ. 2494 สำเร็จการศึกษาจากคณะนิติศาสตรบัณฑิต มหาวิทยาลัยธรรมศาสตร์ และเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา ก่อนที่จะไปศึกษาต่อที่มหาวิทยาลัยนิวยอร์ก สหรัฐอเมริกา
การทำงาน.
วีระพลรับราชการครั้งแรกเมื่อ พ.ศ. 2521 ในตำแหน่งผู้ช่วยผู้พิพากษา ก่อนจะเลื่อนขึ้นมาเป็นผู้พิพากษาประจำกระทรวงในปีถัดมา และช่วยทำงานในตำแหน่งผู้พิพากษาศาลแพ่ง ผู้พิพากษาศาลจังหวัดกระบี่และพิจิตร รวมทั้งช่วยทำงานในตำแหน่งผู้พิพากษาศาลแพ่ง ศาลอาญา และศาลอุทธรณ์ ก่อนจะเลท่อนขึ้นมาเป็นผู้พิพากษาหัวหน้าศาลประจำกระทรวงเมื่อปี พ.ศ. 2532 รวมถึงเป็นผู้ช่วยผู้พิพากษาและเลขานุการศาลอุทธรณ์ภาค 1 รวมถึงเป็นผู้พิพากษาหัวหน้าคณะในศาลแพ่ง ศาลอาญา และศาลอุทธรณ์ ในปี พ.ศ. 2537 - 2546 ซึ่งช่วงนั้นวีระพลได้ทำงานธุรการในตำแหน่งรองปลัดกระทรวงยุติธรรมควบคู่กันด้วย ก่อนที่ใน พ.ศ. 2549 วีระพลจะได้เลื่อนขึ้นมาเป็นผู้พิพากษาหัวหน้าคณะในศาลอุทธรณ์ภาค 4
วีระพลเลื่อนขึ้นมาทำงานในศาลฎีกาครั้งแรกในปี พ.ศ. 2550 ในตำแหน่งผู้พิพากษา ก่อนจะเลื่อนขึ้นมาเป็นผู้พิพากษาหัวหน้าคณะในศาลฎีกาในปี พ.ศ. 2552 ก่อนที่ในปี พ.ศ. 2556 วีระพลจะได้รับการแต่งตั้งเป็นรองประธานศาลฎีกา จากนั้นในวันที่ 29 มิถุนายน พ.ศ. 2558 คณะกรรมการตุลาการศาลยุติธรรมมีมติเอกฉันท์เลือกวีระพลเป็นประธานศาลฎีกาคนใหม่ มีผลในวันที่ 1 ตุลาคม พ.ศ. 2558หลังพ้นตำแหน่งประธานศาลฏีกา ได้เข้ารับตำแหน่งผู้พิพากษาอาวุโสในศาลฏีกาและลาออกจากราชการเมื่อวันที่ 1 กุมภาพันธ์ พ.ศ. 2561
ดิก แมกแทกการ์ต

ริชาร์ด ดิก แมกแทกการ์ต (Richard "Dick" McTaggart) นักมวยสากลสมัครเล่นชาวสก๊อตแลนด์จากสหราชอาณาจักร เกิดเมื่อ 15 ตุลาคม พ.ศ. 2478 ในเมืองดันดี สหราชอาณาจักร
แมกแทกการ์ตเข้าแข่งกันกีฬาโอลิมปิกครั้งแรกเมื่อ พ.ศ. 2499 ที่เมลเบิร์นในรุ่นไลท์เวท รอบแรกได้บาย รอบสอง ชนะคะแนน จันทรเสนา ชยสุริยา เมื่อ 27 พฤศจิกายน รอบแปดคนสุดท้าย ชนะคะแนน อันเดร ไวโรลัตโต (ฝรั่งเศส) เมื่อ 29 พฤศจิกายน รอบรองชนะเลิศ ชนะคะแนน อนาโตลี ลาเก็ตโต (สหภาพโซเวียต) เมื่อ 30 พฤศจิกายน รอบชิงชนะเลิศ ชนะคะแนน แฮร์รี กุสชาต (เยอรมัน) เมื่อ 1 ธันวาคม ได้เหรียญทอง หลังจากได้เรียญทอง เขาปฏิเสธการชกมวยสากลอาชีพ และยังคงชกมวยสากลสมัครเล่นต่อไป ได้เหรียญทองกีฬาเครือจักรภพอังกฤษเมื่อ พ.ศ. 2501 เข้าแข่งขันกีฬาโอลิมปิก พ.ศ. 2503 ที่ โรม อิตาลี ในรุ่นไลท์เวท รอบแรกได้บาย รอบสอง ชนะคะแนน โพธิ์ สุขน้อย จากไทย รอบสาม ชนะคะแนน เอ็ดดี้ บลาย (กานา) เมื่อ 1 กันยายน รอบแปดคนสุดท้าย ชนะคะแนน เฟเรน เคลเนอร์ (ฮังการี) เมื่อ 2 กันยายน รอบรองชนะเลิศ แพ้คะแนน คาซิเมียร์ ปาดซิออร์ (โปแลนด์)ได้เหรียญทองแดง 
หลังจากนั้น เขาเลื่อนรุ่นไปชกรุ่นไลท์เวลเตอร์เวทตั้งแต่ พ.ศ. 2505 และได้เหรียญเงินกีฬาเครือจักรภพอังกฤษ ใน พ.ศ. 2506 เข้าแข่งขันกีฬาโอลิมปิก พ.ศ. 2507 ที่ โตเกียว ประเทศญี่ปุ่น ในรุ่นไลท์เวลเตอร์เวท รอบแรกได้บาย รอบสอง ชนะคะแนน จูเลียน รอสซี (ออสเตรเลีย) เมื่อ 15 ตุลาคม รอบสาม แพ้คะแนน เจอร์ซี คูเลซ (โปแลนด์) เมื่อ 18 ตุลาคม ตกรอบไม่ได้เหรียญรางวัล เขาแขวนนวมเมื่อ พ.ศ. 2508 ขณะอายุ 30 ปีหลังจากแขวนนวม แมกแทกการ์ตเป็นโค้ช และได้คุมทีมของสก๊อตแลนด์ในกีฬาเครือจักรภพ พ.ศ. 2533
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จันทรเสนา ชยสุริยา

จันทรเสนา ชยสุริยา (Chandrasena P. Jayasuriya) นักมวยสากลสมัครเล่นชาวศรีลังกา เกิดเมื่อ 27 มกราคม พ.ศ. 2478 ติดทีมชาติศรีลังกา ได้เหรียญทองแดงกีฬาเอเชียนเกมส์ในรุ่นเฟเธอร์เวทเมื่อ พ.ศ. 2497 ที่มะนิลา ประเทศฟิลิปปินส์ 
จันทรเสนาติดทีมชาติเข้าแข่งขันกีฬาโอลิมปิก พ.ศ. 2499 ที่เมลเบิร์น รอบแรกได้บาย รอบสอง แพ้คะแนน ดิก แมกแทกการ์ต (สหราชอาณาจักร) เมื่อ 27 พฤศจิกายน ตกรอบไม่ได้เหรียญรางวัล
พี่ชายของเขาคือ เฮนรี ชยสุริยา หรือเหมปาลา ชยสุริยาเป็นนักมวยสากลสมัครเล่นทีมชาติศรีลังกาเช่นกัน เคยเข้าแข่งขันกีฬาโอลิมปิก พ.ศ. 2499 ในรุ่นแบนตัมเวท แต่ตกรอบแรก ไม่ได้เหรียญรางวัลเช่นกัน
ยูเอฟซี 1

UFC 1  เป็นศึกศิลปะการต่อสู้ป้องกันตัวแบบผสมครั้งแรก ที่จัดโดยอัลติเมทไฟต์ติงแชมเปียนชิพในวันที่ 12 พฤศจิกายน ค.ศ. 1993 ที่สนามMcNichols Sports Arena ในเมืองDenver, Colorado, สหรัฐอเมริกา
สโมสรฟุตบอลชลบุรี บี

สโมสรฟุตบอลชลบุรี บี  เป็นสโมสรสำรอง ของสโมสรฟุตบอลชลบุรี ในอดีตเคยส่งทีมเข้าแข่งขันในไทยลีก 4 โดยใช้สนามชลบุรีสเตเดียม เป็นสนามเหย้าของสโมสร
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
หมายเหตุ: สโมสรยกเลิกหมายเลข 12 ให้เป็นตัวแทนของกองเชียร์
ผู้เล่นที่ถูกยืมตัว.
<templatestyles src="Template:Football squad player/styles.css" />
ซีบีบีซี (ช่องโทรทัศน์)

ซีบีบีซี (ย่อมาจาก Children's BBC) เป็นช่องโทรทัศน์ประเภทรับชมโดยไม่เสียค่าใช้จ่ายในสหราชอาณาจักรของบีบีซี โดยเริ่มการแพร่ภาพเมื่อวันที่ 11 กุมภาพันธ์ พ.ศ. 2545 จากที่เดิมเป็นเพียงรายการส่วนหนึ่งของช่องบีบีซีอื่นเท่านั้น โดยมีกลุ่มเป้าหมายเป็นผู้ชมที่มีอายุ 6 ถึง 12 ปี ในขณะที่สถานีพี่น้องอีกสถานีหนึ่งที่ชื่อว่าซีบีบีส์มีกลุ่มเป้าหมายเป็นผู้ชมที่มีอายุต่ำกว่านี้ เมื่อปี พ.ศ. 2551 และ พ.ศ. 2558 ซีบีบีซีได้รับรางวัล "ช่องโทรทัศน์ประจำปี" (Channel of the Year) ที่งาน Children's BAFTA โดยมีผู้ชมเฉลี่ย 300,000 คนต่อวัน
เมื่อวันที่ 22 สิงหาคม พ.ศ. 2551 บีบีซีประกาศว่าจะมีการแพร่ภาพสดช่องซีบีบีซีผ่านทางเว็บไซต์ตั้งแต่วันที่ 16 กันยายน ของปีเดียวกัน
รายการที่ออกอากาศ.
รายการที่มีผู้ชมมากที่สุด.
นี่คือรายชื่อ 10 รายการแรกของช่องซีบีบีซีที่มีผู้ชมมากที่สุด ซึ่งจัดอันดับโดย BARB
บริติชซีลอน

บริติชซีลอน  หรือ ลังกาของบริเตน  หรือชื่อทางการระหว่างปี 1802 ถึง 1833 คือ นิคมและดินแดนของบริเตนในเกาะซีลอนตลอดจนบรรดาเมืองขึ้น (British Settlements and Territories in the Island of Ceylon with its Dependencies) เป็นอาณานิคมในพระองค์ของสหราชอาณาจักรระหว่าง ค.ศ. 1802 ถึง 1948 ซึ่งคือประเทศศรีลังกาในปัจจุบัน
ซีลอนมาจากคำสันสกฤตว่า "สิงหลทวีป" (सिंहलद्वीप) ซึ่งชาวโรมันกร่อนเสียงเหลือเพียง "ซีเลน" และถูกแผลงเสียงเรื่อยมาจนกลายเป็นคำว่าซีลอนในภาษาอังกฤษ
ประวัติศาสตร์.
ในคริสต์ศตวรรษที่ 16 เกาะลังกาตกอยู่ภายใต้สภาวะสงครามระหว่างโปรตุเกสกับอาณาจักรกัณฏิเพื่อครอบครองพื้นที่ทั้งหมดบนเกาะ ต่อมาเมื่อเนเธอร์แลนด์สถาปนาเป็นสาธารณรัฐดัตช์ พระเจ้าวิมาลาธรรมสุริยะแห่งกัณฏิทรงเจรจาให้เนเธอร์แลนด์เข้ามาช่วยรบต่อต้านโปรตุเกส หลังจากเนเธอร์แลนด์เข้ามากำจัดอิทธิพลของโปรตุเกส บางส่วนของเกาะลังกาก็ตกอยู่ภายใต้อิทธิพลของเนเธอร์แลนด์ แม้ว่าเนเธอร์แลนด์จะไม่มีอำนาจมากพอถึงขนาดจะสั่งกษัตริย์แห่งกัณฏิ แต่เนเธอร์แลนด์ก็ผูกขาดการค้าระหว่างประเทศของเกาะลังกาผ่านบริษัทอินเดียตะวันออก
ปลายคริสต์ศตวรรษที่ 18 เนเธอร์แลนด์อ่อนแอลงจากการทำสงครามกับบริเตนใหญ่ แผ่นดินแม่ของเนเธอร์แลนด์ถูกยึดครองโดยจักรวรรดิฝรั่งเศส ผู้นำของเนเธอร์แลนด์ลี้ภัยไปยังลอนดอนและตั้งรัฐบาลพลัดถิ่นขึ้นที่นั่น รัฐบาลพลัดถิ่นมิอาจบริหารอาณานิคมได้อย่างมีประสิทธิผล จึงโอนการปกครองในเกาะลังกาแก่บริเตนใหญ่ในปี ค.ศ. 1796 แม้ว่าจะได้รับเสียงคัดค้านจากชาวดัตช์บางส่วนก็ตาม เมื่อบริเตนใหญ่เข้าครอบครองบางส่วนของเกาะลังกาซึ่งเคยเป็นของเนเธอร์แลนด์ บริเตนใหญ่ก็ต้องการขยายเขตอิทธิพล จึงเจรจาให้อาณาจักรกัณฏิเป็นรัฐในอารักขาแต่ถูกปฏิเสธ สงครามจึงเกิดขึ้น อย่างไรก็ตามเนื่องจากบริเตนยังติดพันกับสงครามนโปเลียนจึงไม่ได้ใส่ใจสงครามในเกาะลังกามากนัก 
ในปี 1815 บรรดาขุนนางชั้นผู้ใหญ่ของกัณฏิก่อรัฐประหารยึดอำนาจจากพระเจ้าศรีวิกรมราชสิงหะ (พระองค์ไม่ใช่ชาวสิงหลนับถือพุทธ แต่เป็นชาวอินเดียใต้นับถือฮินดู) และนำพระองค์ไปจองจำไว้ บรรดาขุนนางร่วมกันลงนามสนธิสัญญากับบริเตนในวันที่ 2 มีนาคมของปีเดียวกัน ยอมรับอำนาจอธิปไตยของบริเตนเหนือเกาะลังกา อังกฤษจะให้ความคุ้มครองศาสนาพุทธและจะไม่บังคับคนท้องถิ่นนับถือคริสต์ อีกด้านหนึ่งก็มีความพยายามซ่อนตัวอดีตพระเจ้าศรีวิกรมราชสิงหะจากพวกอังกฤษ แต่ภายหลังพระองค์ถูกอังกฤษจับกุมได้และถูกส่งตัวไปกักบริเวณที่รัฐทมิฬนาฑูในอินเดียใต้
หลังเข้ามาปกครองเกาะลังกา ชาวอังกฤษพบว่าเกาะแห่งเหมาะสมต่อการปลูกต้นกาแฟ ต้นชา และต้นยางอย่างมาก กลางศตวรรษที่ 18 บริติชซีลอนก็กลายเป็นแหล่งผลิตชากาแฟที่สำคัญที่สุดของสหราชอาณาจักร สร้างรายได้แก่เกษตรกรท้องถิ่นเป็นอย่างดี การปลูกชากาแฟในบริติชซีลอนเฟื่องฟูมากจนอังกฤษต้องนำแรงงานชาวทมิฬจำนวนมากเข้ามาจากอินเดีย คิดเป็นสัดส่วนราวร้อยละ 10 ของประชากรในบริติชซีลอน อย่างไรก็ตาม แรงงานชาวทมิฬนี้มีสภาพการทำงานย่ำแย่เยี่ยงทาส ต่างชาวสิงหลที่ได้รับการปฏิบัติเป็นอย่างดีจากอังกฤษ ชาวทมิฬจึงมีความรู้สึกแตกแยกกับชาวสิงหล ซึ่งจะพัฒนากลายเป็นกบฏพยัคฆ์ทมิฬในปี 1976
อุทยานแห่งชาติริชิริ-เรบุง-ซาโรเบ็ตสึ

อุทยานแห่งชาติริชิริ-เรบุง-ซาโรเบ็ตสึ (; โรมาจิ: "Rishiri Rebun Sarobetsu Kokuritsu Kōen") เป็นอุทยานแห่งชาติครอบคลุมพื้นที่บนเกาะริชิริ เกาะเรบุง และบริเวณชายฝั่งของนครวักกาไนถึงเมืองโฮโรโนเบะ ในจังหวัดฮกไกโดของประเทศญี่ปุ่น อุทยานครอบคลุมพื้นที่ 212.22 ตารางกิโลเมตร อุทยานแห่งนี้เป็นจุดหมายสำหรับชมพืชแบบภูมิอากาศอัลไพน์ ชมทัศนียภาพของภูเขาไฟ และชายฝั่งซึ่งถูกกัดกร่อนโดยทะเลเป็นรูปร่างประหลาดตา บริเวณรอบอุทยานยังเต็มไปด้วยจุดตกปลามากมาย มีเรือเฟอร์รี่รับส่งจากท่อเรือวักกาไนไปยังเกาะริชิริและเกาะเรบุง
ตำบลโนนศิลา (อำเภอโนนศิลา)

ตำบลโนนศิลา เป็นหน่วยปกครองส่วนภูมิภาคของอำเภอโนนศิลา มีทั้งหมด 7 หมู่บ้าน เป็นที่ตั้งของศูนย์ราชการอำเภอโนนศิลา
ประวัติ.
โนนศิลา มีที่มาว่า เมื่อครั้งก่อนนานมาแล้วมีเนินเขาศิลาทรายโผล่ขึ้นกลางลำห้วยแตนมองดูเมื่อพระอาทิตย์ขึ้นหรือตกศิลาทรายจะมีสีเหลืองอร่าม จนกระทั่งต่อมาเนินเขาศิลาทรายได้ถูกกระแสน้ำลำห้วยพัดหายไป จึงได้นำเอามาตั้งเป็นชื่อ "หมู่ที่ 23 บ้านโนนศิลา ตำบลเปือยใหญ่" 
โดยแรกเริ่มเดิมเป็นหมู่บ้านเล็กๆ ทางทิศตะวันออกเฉียงใต้ของตำบลเปือยใหญ่ อำเภอบ้านไผ่ จนต่อมามีผู้คนอพยพถิ่นฐานมาอาศัยอยู่และทำมาหากินริมถนนมิตรภาพ และใกล้สถานีรถไฟบ้านหัน โดยการคมนาคมสะดวกผู้คนก็เริ่มมากขึ้น จึงทำให้ทางราชการจัดตั้งเป็นตำบลโนนศิลา อำเภอบ้านไผ่ ขึ้นเมื่อราววันที่ 30 มิถุนายน พ.ศ. 2512 ต่อมากระทรวงมหาดไทยประกาศให้พื้นที่บางส่วนตำบลโนนศิลา อำเภอบ้านไผ่ จัดตั้งเป็นสุขาภิบาลโนนศิลา ต่อมาคือเทศบาลตำบลโนนศิลา และพื้นทีบางส่วนนอกเขตสุขาภิบาลโนนศิลา ได้มีการจัดตั้งเป็นสภาตำบลโนนศิลา แล้วสภาตำบลถูกยุบรวมกับองค์การบริหารส่วนตำบลหนองปลาหมอ จนได้มีการยกฐานะตำบลโนนศิลาเป็น กิ่งอำเภอโนนศิลา และอำเภอโนนศิลา ตามลำดับมา โดยปัจจุบันตำบลโนนศิลามีหมู่บ้านในปกครองทังหมด 7 หมู่บ้าน
ที่ตั้งและอาณาเขต.
ตำบลโนนศิลา เป็นศูนย์กลางราชการอำเภอโนนศิลา ตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
การปกครองส่วนภูมิภาค.
ตำบลโนนศิลา อำเภอโนนศิลา จังหวัดขอนแก่น แบ่งการปกครองออกเป็น 7 หมู่บ้าน ประกอบด้วย
รอจัดตั้งเป็นหมู่บ้าน
การปกครองส่วนท้องถิ่น.
ท้องที่ตำบลโนนศิลาประกอบด้วยองค์กรปกครองส่วนท้องถิ่น 2 แห่ง ได้แก่
ประชากร.
ตำบลโนนศิลา อำเภอโนนศิลา จังหวัดขอนแก่น ประชากรเรียงลำดับดังต่อไปนี้
ฟุตบอลหญิงเอเชียนคัพ 2018

ฟุตบอลหญิงเอเชียนคัพ 2018 เป็นการแข่งขันฟุตบอลหญิงของทีมชาติในสมาพันธ์ฟุตบอลเอเชีย (เอเอฟซี) ครั้งที่ 19 เพื่อชิงชนะเลิศในระดับเอเชียและเพื่อคัดเลือกทีมสู่การแข่งขันฟุตบอลโลกหญิง 2019
รอบคัดเลือก.
รอบคัดเลือกสำหรับฟุตบอลหญิงเอเชียนคัพ 2018 จัดขึ้นตั้งแต่วันที่ 3 ถึง 12 เมษายน พ.ศ. 2560 ชาติเจ้าภาพคือทาจิกิสถาน ปาเลสไตน์ เกาหลีเหนือ และเวียดนาม
ทีมที่ผ่านเข้ารอบ.
หมายเหตุ:
<templatestyles src="Reflist/styles.css" />
สนามแข่งขัน.
การแข่งขันจะลงเล่นในสองสนามในเมือง อัมมาน.
การจับสลาก.
การจับสลากแบ่งสายในรอบสุดท้ายจัดขึ้นเมื่อเวลา 13:00 น. ของวันที่ 9 ธันวาคม พ.ศ. 2560 ตามเวลายุโรปตะวันออก  ที่คิงฮุสเซนบินทาลาลคอนเวนชันเซ็นเตอร์บนชายฝั่งตะวันออกของทะเลเดดซี การจัดอันดับทีมเป็นไปตามผลงานที่ทำได้ในฟุตบอลหญิงเอเชียนคัพ 2014 ทั้งรอบสุดท้ายและรอบคัดเลือก โดยจอร์แดนซึ่งเป็นเจ้าภาพจะเป็นทีมวางและได้อยู่ในตำแหน่ง เอ1 ในการจับสลาก
ผู้เล่น.
แต่ละทีมจะต้องลงทะเบียนผู้เล่นอย่างน้อย 18 คนและไม่เกิน 23 คน โดยอย่างน้อยสามคนต้องเป็นผู้รักษาประตู (บทความข้อบังคับที่ 31.4 และ 31.5)
รอบแบ่งกลุ่ม.
สองทีมที่ดีที่สุดของแต่ละกลุ่มจะได้สิทธิ์สำหรับฟุตบอลโลกหญิง 2019 รวมทั้งได้ผ่านเข้าสู่รอบรองชนะเลิศ ทีมอันดับที่สามของแต่ละกลุ่มจะเข้าสู่นัดชิงอันดับที่ห้า
เวลาทั้งหมดคือเวลาท้องถิ่น เวลาออมแสงยุโรปตะวันออก 
รอบแพ้คัดออก.
สายการแข่งขัน.
<section begin=Knockout stage />
<section end=Knockout stage />
นัดชิงอันดับที่ 5.
ผู้ชนะจะได้สิทธิ์สำหรับ ฟุตบอลโลกหญิง 2019.
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ทีมที่ผ่านเข้ารอบสำหรับฟุตบอลโลกหญิง.
ด้านล่างนี้คือห้าทีมที่มาจากเอเอฟซีที่จะได้สิทธิ์สำหรับ ฟุตบอลโลกหญิง 2019.
1 ตัวหนา ระบุถึงชนะเลิศสำหรับปีนั้น. "ตัวเอียง" ระบุถึงเจ้าภาพสำหรับปีนั้น.